אם החלטתם לרכוש דירה משלכם ולוותר על מגורים בשכירות, חשוב שתקראו את הדברים הבאים.
דמרבית דירות המגורים הנרכשות בישראל הינן מה שמכונה “דירות יד שניה”. הכוונה היא לרכישה שאינה מקבלן.
רכישת דירה יד שנייה אינה דומה לרכישת דירה מקבלן ויש לרכישת דירה יד שניה מאפיינים ייחודיים הן מהבחינה המשפטית והן מהבחינה המסחרית.
דירה יד שניה היא אמנם דירה שקיימת פיזית בפועל וניתן לראותה בעיניים, לעומת רכישת דירה מקבלן, אולם רכישת דירה יד שניה ללא הקפדה על בדיקות מתאימות יכולה להיות סיכון משמעותי.
הקפידו להגיע לדירה בעצמכם. חשוב שביקור זה יעשה באור יום לפחות פעם אחת. בצורה כזו תוכלו להתרשם יותר טוב מליקויים, ככל שקיימים, וגם להתרשם מהאור הטבעי המגיע לדירה. סיירו בכל החדרים ונסו לבחון האם יש רהיטים שנמצאים במקום כדי להסתיר ליקויים בקירות.
בנוסף סיירו באזור בשעות שונות של היום כדי להתרשם מהאוכלוסיה, מרעש סביבתי, ממוסדות חינוך, מפארקים וממרכזי הקניות.
הקפידו על הוצאת נסח טאבו עדכני ובדקו האם מי שרשום כבעלים הוא זה שעומד מולכם. חשוב שתדעו שלבדיקה זו משמעות קריטית והיו לא מעט מקרים של אנשים שהתחזו לבעלי הנכס.
חשוב מאד גם הוציא “תשריט בית משותף” ולבדוק שמה שמסומן בתשריט תואם את הדירה המוצעת.
חשוב גם לבדוק את תיק הבנין ולוודא שהדירה על כל חלקיה בנויה בהיתר כדין.
בנוסף חשוב לוודא שכל המיסים והתשלומים בגין שולמו למשל:ארנונה, חשמל, מים, ועד בית.
אם מדובר בדירה שרובצת עליה משכנתא יש צורך לוודא שהתשלום הראשון בגין הדירה ישמש לסילוק המשכנתא ולמחיקת השעבוד.
בקביעת הסדרי התשלום חשוב להקפיד שמה שמוסכם תואם את יכולותיכם אחרת אתם יכולים למצא את עצמכם ב”הפרת חוזה”. אם אתם אמורים להעזר במשכנתא חשוב מאד לברר עם הבנק לפני עריכת החוזה את המועדים ולקחת זמן “ספר”.
מועד הכניסה לדירה הוא פרמטר חשוב בין אם אתם גרים בשכירות ובין אם אתם גרים בדירה משלכם אותה תמכרו כדי לממן את הדירה החדשה. גם כאן חשוב שמועד הכניסה יתאים לנתונים הספציפיים שלכם. כדאי גם לקבוע מנגנון פיצוי למקרה שהמוכר לא ימסור את החזקה במועד שבחוזה.
לרכישת דירה נלוות הוצאות נוספות. למשל: מס רכישה, חיבורים לחשמל, מים וגז. שכ”ט עו”ד, דמי תווך.
בדירה יד שניה יש חשיבות לאיתור ליקויים מראש כי בניגוד לדירה מקבלן שם יש אחריות מצד הקבלן לתיקון ליקויים, תטרכו לרדוף אחר המוכר ולהוכיח כי הליקויים באחריותו. כדאי לבדוק את הדירה באמצעות איש מקצוע (מהנדס, שיפוצניק) ולציין בחוזה את רשימת הלחיקויים והאחראי תיקונם.
רוצים לדעת עוד? השאירו פרטים ועו”ד אסתי וייסלר תחזור אליכם בהקדם.